google/wiki40b huggingface dataset:
Valdresbanen

Historikk

Allerede i 1875 ble det diskutert om det burde bygges en jernbane i Valdres. Det ble blant annet diskutert om Bergensbanen skulle legges gjennom dalen. I 1894 ble det vedtatt at Bergensbanen skulle gå gjennom Hallingdal. Dette satte fart i diskusjonen om en privat jernbane. Tre hovedalternativer ble diskutert: en mulighet var en sidebane fra Nesbyen, en annen mulighet var sidebane fra Hen stasjon på Randsfjordbanen.  Det tredje alternativet var en sidebane fra Røykenvik eller Eina på Gjøvikbanen. Det var sidesporet fra Eina som til slutt vant fram.  Viktigste årsak til dette var den store lokale interessen i Land-kommunene.
Stortinget vedtok å bygge banen i 1899, og den private jernbanebyggeren Søren Sørensen fikk anbudet.  Staten skulle bidra med to millioner kroner, i tillegg skulle kommunene og privatpersoner bidra med 1,8 millioner kroner. Til sammen var banen beregnet til å koste 3,8 millioner kroner. Den 28. november 1902 ble banen åpnet fra Eina til Dokka, og 1. november 1903 hadde banen kommet til Tonsåsen. På det tidspunktet var alle pengene brukt opp, og til slutt ble det kommunene som måtte dekke overskridelsene på 700.000 kr. Banen ble åpnet til Aurdal 11. oktober 1905 og var endelig framme på Fagernes 11. oktober 1906.
Til sammen kostet banen 4,5 millioner kr, noe som betyr at den ble bygd relativt billig. Banen ble bygd svært kurverik, maksimal fart på togene var opprinnelig på bare 40 km/t.  Svillene var laget av vanlig treverk, ikke impregnert tre. Dette førte til at de raskt begynte å råtne, og de måtte byttes etter kun få år.  Skinnene var imidlertid av relativt god kvalitet, og banen ble bygd med normal sporvidde (Gjøvikbanen hadde normal sporvidde), dette til tross for at smalspor var det vanligste i Norge i denne perioden. Dette gjorde at banen kunne benytte langt kraftigere togmateriell enn de fleste andre sidebanene.  
Banen ble umiddelbart en suksess og gikk med overskudd i mange år. Overskuddet ble brukt til å utbedre banen. I 1923 vedtok Stortinget at banen skulle forlenges fram til Vangsmjøsa, men denne forlengelsen ble aldri realisert.  I 1935 ble det satt inn en bensindrevet motorvogn på strekningen, dette førte til at reisetiden Eina-Fagernes ble redusert til 2,5 timer.  I 1937 gikk konsesjonen for drift av banen ut, og NSB overtok. På 80-tallet gikk imidlertid trafikken kraftig tilbake, en av årsakene til dette var en kraftig forbedring av busstilbudet mellom Valdres og Oslo. Persontrafikken på banen ble nedlagt 1. januar 1989.
Minsk-avtalen

Minsk-avtalen den 8. desember 1991 var avtalen som avviklet Sovjetunionen. 
Avtalen ble undertegnet på et møte på en datsja i Białowieżaskogen i Hviterussland. Deltagerne på møtet var daværende presidenter Boris Jeltsin fra Russland, Stanislav Sjusjkevitsj fra Hviterussland og Leonid Kravtsjuk fra Ukraina. Om kvelden den 8. desember sendte de ut en pressemelding via TASS der de erklærte at «Vi, republikken Hviterussland, den russiske rådsrepublikken og Ukraina erklærer at Sovjetunionens eksistens som folkerettssubjekt og som geografisk-politisk realitet har opphørt å eksistere».
Den sovjetiske presidenten Mikhail Gorbatsjov hadde lenge arbeidet for en reform av unionen, men avtalen etablerte et nytt forbund uten sentral politisk ledelse, Samveldet av uavhengige stater (SUS).
Den 25. desember 1991 gikk Gorbatsjov av, og Jeltsin overtok makten. Unionen var allerede politisk død, da delrepublikkene, deriblant Russland, allerede hadde overtatt all styring.
Før oppløsningen den 25. desember 1991 bestod unionen av 15 republikker, hvorav Russland var størst både areal- og befolkningsmessig. Dagen etter var Sovjetunionen offisielt oppløst, og innen slutten av året var alle sovjetiske institusjoner nedlagt.
Syndere i sommersol (1934)

Handling

Åtte unge mennesker, fire menn og fira kvinner, bestemmer seg for å løsrive seg fra alle moralske fordommer i sine kjærlighetsliv. De reiser i den anledning til ei idyllisk øy i skjærgården. Der grunnlegges et paradis, bygd på en programerklæring at den store kjærligheten blir avskaffet og erotikken blir redusert til det aller nødvendigste. Venneflokken er sterkt influert av Sigmund Freuds idéer. Ekteskapet blir sett på som en avleggs institusjon. Sentimentalitet, som kan skade paradiset, er strengt forbudt. Det viser seg imidlertid ikke å være enkelt og leve etter disse reglene. Venneflokken lykkes ikke i å holde kjærligheten borte og flere forelskelser vokser fram. De blir tvunget til å erkjenne at den grunnvoll som deres paradis var bygd på var en fiasko.
Xylocaris

Utseende

Middelsstore, avlange, matte, rødlige og svarte trebukker. Antennene er noe lengre enn kroppen hos hannene, kortere enn kroppen hos hunnene. Pronotum er bredere enn langt, avrundet, knudrete, men en eller to butte tenner nær midten av hver sidekant. Dekkvingene er jevnbrede, beina nokså korte.

Utbredelse

Slekten er utbredt i det nordlige Argentina, Uruguay, Paraguay og det sørlige Brasil.
Frederikssund kirke

Inventar

Kirken er hvitkalket innvendig og bærer preg av omfattende istandsettelse på begynnelsen av 1900-tallet. Fra 1600-tallet stammer en prekestol med evangelistfigurer fra ca. 1606, med tilhørende himmel med Frederik IIIs monogram og årstallet 1655, en lysekrone fra 1650 og i nordre skdeskip et epitafium over sogneprest Claus Bertelsen Stenderup og hans annen hustru, Karen Christensdatter.
I skipet henger en tremastet bark Frederikssund fra nyere tid. I 1942 ble en tidligere døpefont av kunstsandsten erstattet av en ny granittfont hugget av Emanuel Nielsen. Orgelet er fra 1959.
James Anthony Froude

Liv og virke

Froude stod den anglokatolske strømningen meget nær men kom etterhvert frem til et rasjonalistisk standpunkt som han la for dagen i romanen Nemesis of faith (1849), et arbeide som vakte megen oppmerksomhet. 
Froude viet seg så til historisk forfettarskap og journalistikk (blant annet som redaktør for Fraser's Magazine, 1860-74). Han er framfor alt interessert av det personlige momentet i historien: hendelseforløpet ter seg for ham som et drama; han skriver en utmerket, klar og livfull stil, men hans arbeider skjemmes av ukorrekte detaljopplysninger og visse ensidigheter i oppfatningen (framfor alt hans antiklerikale innstilling). 
Froude turde rallerede å ha blitt slått av Thomas Carlyles skrifter. Etter at han i 1849 hadde gjort dennes personlige bekjentskap, oppstod etterhvert et varmt vennskap mellom dem. Carlyle overlot sine litterære etterlatenskaper i Froudes hender men uten å gi klare direktiv hvordan han skulle gå frem med dem. Froude anså seg å følge Carlyles eget ønske da han utgav dennes Reminiscences  og Letters and Memorials of Jane Welsh Carlyle. Dette, likesom den utilslørte fremstilling av fremstilningen av Carlyles ekteskap og hjemmeliv i den biografi over Carlyle som Froude samtidig utgav, pådro seg meget klander for bristende diskresjon og pietet mot vennens minne, likesom også beskyldninger for uvarlig bruk av kildene.
Pavel Kulizjnikov

Junior

Kulizjnikov gikk inn til gull på 1 000 meter og bronse på 500 meter under junior-VM i 2012, men han ble testet positivt på kroppsbyggerdopet metylheksanamin, og ble dermed fratatt gullet på 1 000 meter som da gikk til norske Håvard Holmefjord Lorentzen som hadde nest beste tid på distansen.

Senior

Etter 2 års utestengelse fra prøven tatt ved junior-VM i 2012 var han tilbake og debuterte i verdenscupen sesongen 2014/15. Der vant han tre 1 000 meter-konkurranser og åtte 500 meter-konkurranser, og ble dermed en av favorittene til Enkeltdistanse-VM 2015 på 500 meter og en av flere på 1 000 meter. I selve mesterskapet tok han gull på 500 meter og sølv på 1 000 meter. To uker senere var det nytt internasjonalt mesterskap Sprint-VM hvor han tok en ny verdensmestertittel. Der ble han den yngste sprint-VM sammenlagtmester siden skøyteikonet Eric Heiden. Kulizjnikov trakk seg fra de siste verdenscupkonkurransene for behandling av ryggen. Han vant verdenscupene sammenlagt sesongen 2014/15 på både 500 meter og 1 000 meter.
I verdencupsesongen 2015/16 som startet i november 2015 i Nord-Amerika på innendørs- og høyfjellsbanene i Calgary (CAN) og Salt Lake City (USA), var det ventet angrep på flere verdensrekorder. Noe som også gjaldt på sprint-distansene og for Kulizjnikov. I Calgary forbedret han verdensrekorden på 500 meter til 34 blank og slo dermed canadiske Jeremy Wotherspoons gamle rekord fra 2007. Og helgen etter i Salt Lake City ble han den første som brøt barrieren på 34 sekunder og kom imål på 33,98.
Nordby (Danmark)

Nordby er administrasjonssenter i Fanø kommune i Danmark og den største byen på øya Fanø. Den hadde 2 649 innbyggere i 2013.
Who I Am (Nick Jonas-album)

Who I Am er et musikkalbum med Nick Jonas and the Administration, utgitt den 2. februar 2010. Dette er gruppas debutalbum.
Williams College

Rangeringer

U.S. News & World Report rangerte Williams College som nummer 1 blant liberal arts-collegene i USA i 2015, Forbes plasserte det på 2.-plass blant alle colleger i USA, mens Washington Monthly rangerte det som nr. 9 av amerikanske liberal arts-colleger i 2014.
Williams College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Bueskyting under Sentralamerikanske og karibiske leker 1998

Bueskyting under Sentralamerikanske og karibiske leker 1998. Bueskyting var en av flere sporter i de attende sentralamerikanske og karibiske leker som ble arrangert i Maracaibo i Venezuela i perioden 8. til 22. august 1998. Det var femte gangen som bueskyting var med i de sentralamerikanske og karibiske leker. Det var tjueåtte øvelser, fjorten for kvinner og fjorten for menn. Cuba ble beste nasjon med fjorten gullmedaljer foran Mexico med tolv.
Hopen naturreservat

Hopen naturreservat er et naturreservat på Svalbard som ble opprettet den 26. september 2003 og omfatter i hovedsak øya Hopen og kyststrøket rundt. Områdevernet for naturreservat omhandler et totalareal på cirka 3 208 kvadratkilometer, derav 46 kvadratkilometer landareal. Fredningen omfatter hele øya med unntak av et lite område rundt Meteorologisk institutts stasjon, samt territorialfarvannet rundt. I 2011 ble reservatet også utpekt som ramsarområde.
Hopen er ei langstrakt, klippeaktig øy som ligger sørøst for Edgeøya. Formålet med fredningen er å bevare en tilnærmet urørt arktisk øy med tilgrensende sjøområder, inkludert havbunnen.
Hopen er et viktig hi- og trekkområde for isbjørn, som har et viktig næringsområde i drivis rundt øya. Hopen er dessuten et svært viktig fugleområde, og står på BirdLife Internationals liste over de viktigste områdene i Europa. På øya finnes det flere fuglefjell som er viktige for polarlomvi og krykkje. Havområdene rundt øya er dessuten regnet som sentrale leveområder for hvalross om vinteren.
Presseetikk

Presseetikk omfavner journalistenes etiske retningslinjer for å presentere samfunnsnyttige, opplysende, viktige og sanne nyheter til befolkningen.
I Norge brukes Vær Varsom-plakaten og redaktørplakaten som retningslinjer for presseetikk, og Pressens Faglige Utvalg behandler klager knyttet til denne.

Kontroverser

En mye omtalt nyhetssak i 2017 var forsvinningen av Stig Ingar Evje, en 47 år gammel mann som forsvant fra hytta si 3. mai 2017 og ble funnet fire måneder senere etter et omfangsrikt søk. Flere aviser fulgte saken tett og laget blant annet saker når noen påsto å ha sett Evje selv om tipsene ikke var verifiserbare og tipsene viste seg å være feil. I tipsene var han blant observert flere kilometer fra hytta, men til slutt viste det seg at han ikke hadde beveget seg langt fra hytta. Det har vært rettet kritikk mot mediene om ukritisk bruk av kilder i denne saken.
Den katolske kirke i Egypt

Den katolske kirke i Egypt utgjør med 0,2 % en liten minoritet av befolkningen og er hovedsakelig representert ved den koptisk-katolske kirke. Som i resten av Nord-Afrika er islam den dominerende religionen, men Egypt er landet i Nord-Afrika med høyest andel av kristne (ca. 8 %), hvorav de fleste er koptisk-ortodokse.

Patriarker

Én katolsk patriark har sitt sete i Egypt, nemlig den koptisk-katolske patriark av Alexandria (med sete i Kairo), for tiden Antonios Naguib (siden 2006). I tillegg bærer den melkittiske patriark av Antiokia (med sete i Damaskus) tittelen patriark av Alexandria som en ren æresbetegnelse. Det latinske titulærpatriarkatet Alexandria ble opphevet i 1964.

Historie

Patriarkatet Alexandria og hele Afrika var ett av oldkirkens fem patriarkater. Fra konsilet i Kalkedon (451) hørte mesteparten av Egypts kristne til den orientalsk-ortodokse koptiske kirke. Gjennom de islamske erobringene ble den koptiske kristendommen på 600-tallet i stor grad fortrengt av islam, men forble en viktig minoritet i landet. De 88 titulære bispesetene i dagens Egypt vitner om bispedømmene som regnes som å ha gått tapt.
Til tross for opprettelsen av det latinske patriarkatet Alexandria under korstogene fikk ikke den katolske kirke innpass i Egypt før 1741, da det ble opprettet et apostolisk vikariat for koptiske katolikker. Dette ble formelt i 1824 og faktisk i 1895 opphøyet til det koptisk-katolske patriarkatet Alexandria. Det romersk-katolske vikariatet Egypt ble utskilt fra vikariatet Syria, Egypt, Arabia og Kypros (med sete i Aleppo) i 1851. Det latinske titulærpatriarkatet Alexandria ble opphevet i 1964.
Lilian Garcia

Personlig Liv

Garcia var gift, men er nå skilt. Hun snakker flytende engelsk og spansk.
Garcias første album het ¡Quiero Vivir!, og ble lansert 9. oktober 2007.
Skeppsholmen (TV-serie)

Skeppsholmen er en svensk dramaserie i 52 deler som ble vist på SVT1 fra 2002 til 2004. Serien handlet om familien Eldh, som drev et båtverft, og levde i en tilsynelatende idyll der flere generasjoner bodde under samme tak. Serien hadde flere regissører og manusforfattere.
Schwarzwald

Geografi

Geologisk består Schwarzwald av et sandsteinlag over en kjerne av gneis. I siste istid ble Schwarzwald formet av isbreer, og flere dalgryter, bl.a. Mummelsee, har sitt opphav fra denne perioden. Av elver i Schwarzwald finner man Donau (som har sitt utspring her), Enz, Kinzig, Murg, Neckar og Rench. Schwarzwald er en del av det kontinentale vannskillet mellom Atlanterhavet (Rhinen) og Svartehavet (Donau).
Skogene består hovedsakelig av furu og gran, noe blir dyrket i kommersielle monokulturer. Hovednæringen i området er derimot turisme. På grunn av trehogst og arealbruk er skogen i dag bare en brøkdel av den en gang har vært. Skogen er i tillegg hardt rammet av sur nedbør. Orkanen Lothar rotveltet flere kvadratkilometer med skog på fjelltoppene i 1999. Dermed ble mange av de høye toppene helt bare, og i dag finner man bare kratt og unge furutrær her.

Attraksjoner

Byene Freiburg og Baden-Baden er populære turistmål på vestsiden av Schwarzwald. I skogen finner man byer og landsbyer som Bad Herrenalb, Baiersbronn, Freudenstadt, Gengenbach, Schramberg, Staufen, Titisee-Neustadt, Hausach og Wolfach. Andre populære destinasjoner er fjell som Feldberg, Belchen, Kandel og Schauinsland, innsjøene Titisee og Schluchsee og fossen Triberg (ikke den høyeste, men den mest kjente fossen i Tyskland).
Vogtsbauernhöfe er et friluftsmuseum som viser livet til bønder i området på 1500- og 1600-tallet. Deutsches Uhrenmuseum (det tyske klokkemuseet) i  Furtwangen viser historien til klokkeindustrien og urmakerne.
Tannsjön

Tannsjön er en bebyggelse og en innsjø i Strömsund kommune, i den nordvestlige delen av Jämtland i Sverige, og ca 65 km fra Östersund og 20 km fra Hammerdal.
Bebyggelsen ligger ved innsjøen, med store skogsområder rundt. Antall fastboende er for tiden bare tre, men det er betydelig med fritidsboliger i området. Det er også en kafe som har åpent på sommeren og for scooterturister. Det er mye aktivitet på stedet rundt jul og påske.
Rundt Tännsjön er det et rikt dyreliv, med vinterbeitende elg inne i bebyggelsen, og bjørnespor som jevnlig observervert i området.
Kommunestyre

Kommunestyrene i Norge

Kommunestyrene i Norge er det øverste organ i kommunen og består av folkevalgte representanter. Det treffer vedtak i saker på vegne av kommunen så langt ikke annet følger av lov. Kommunen har selv ingen lovgivende makt, men tilhører den utøvende makt også når det lager vedtekter. Kommunestyremedlemmene representerer som oftest politiske partier, men det er ikke uvanlig med lokale bygdelister og tverrpolitiske lister. I noen få små kommuner velges representantene direkte.
I de fleste kommuner med bystatus heter kommunestyret bystyre, men enkelte kommuner med bystatus har likevel beholdt navnet kommunestyre.
Minimum fem av kommunestyrets faste medlemmer blir valgt til å sitte i et formannskap. Formannskapet forbereder saker for kommunestyret og har myndighet til å ta avgjørelser i mindre saker, eller i spesielle hastesaker. Kommunestyret velger et av medlemmene i formannskapet til å bli ordfører. Ordfører er det høyeste tillitsvervet i en kommune, og det er ordføreren som leder møtene i kommunestyret og formannskapet.
Kommuneadministrasjonen er en egen stab av fast ansatte personer som ledes av en rådmann. Administrasjonens oppgave er å forberede og iverksette det politikerne vedtar (lokalt og nasjonalt).
I Norge hadde Trondheim fram til valget 2011 det desidert største kommunestyret med 85 representanter. Ved valget i 2011 ble dette redusert til 67, det samme som Bergen og Stavanger. De minste kommunestyrene finnes på Utsira, Træna og Røst som har lovens minstekrav med 11 medlemmer hver i kommunestyret.
Hver representant har i snitt 333 stemmeberettigede i ryggen, med 7523 bak hver representant i Oslo og bare 15 i Utsira kommune.

Grunnloven

Norge er i dag (2019) det eneste landet i Europa som ikke har grunnlovfestet det kommunale selvstyret.

Danmark

Det øverste kommunale organ i Danmark kalles kommunalbestyrelsen.

Frankrike

Et kommunestyre i Frankrike kalles Conseil municipal og velges ved direkte valg.

Moldova

Det øverste kommunale organ i Moldova kalles Consiliul municipal.

Storbritannia

I engelsktalende land kalles det kommunale hovedorgan ofte city councils eller town councils.

Sverige

Det øverste kommunale organ i Sverige kalles kommunfullmäktige.

Tyskland, Østerrike og Sveits

Hovedorganet for en tysk kommune kalles ofte for Gemeinderat, etter Gemeinde som er det tyske ordet for kommune. 
Da Tyskland er delt i flere (16) delstater har forvaltningsorganet på dette nivået ulike navn. Det kan være store enheter som Abgeordnetenhaus i Berlin, Bürgerschaft (borgerskap) i Bremen og Hamburg og på mindre steder Stadtrat, Rat der Stadt eller Stadtversammlung.
De kommunale organer tilhører forvaltningen og således den utøvende makt. Et Gemeinderat eller tilsvarende har således ingen lovgivningsmyndighet. Unntak fra dette er de folkevalgte forsamlingene Berlin, Hamburg, Bremen som også er delstater i Forbundsrepublikken Tyskland.
Uttrykkene Gemeinderat og Stadtrat brukes også om medlemmene av kommunestyret (for eksempel Stadtrat Max Mustermann).
* Se hovedartikkel: Tysklands lokalforvaltning''
Gemeinderat brukes som navn den folkevalgte forsamling i kommunen også i Østerrike og Sveits.
Fredericktown (Columbiana County, Ohio)

Historie

Fredericktown ble opprettet i 1833 av George Frederick og navngitt etter ham. Et annet navn på området var Saint Clair. Et postkontor kalt Saint Clair var i drift mellom 1848 og 1918.

Historiske områder

På tross av sin lille størrelse har Fredericktown flere historiske bygninger. Dette innbefatter en uvanlig åttekantet bygning som ble blant annet brukt lagring, skole og posthus; to kirker (en som er blitt avvigslet og nå er privat eiet); flere private hjem bygget av den lokale sandstein; flere laftede hytter; ett enroms skolestue; flere fjøs; og tidligere diligence-vertshus, som har vært et privat hus inoen år.
Danske Magazin

Danske Magazin er det eldste eksisterende danske tidsskrift. Det kommer ut med ujevne mellomrom og har siden januar 1745 vært utgitt av Det kongelige danske Selskab for Fædrelandets Historie og Sprog. Innholdet er hovedsakelig kilder til dansk historie forsynt med noter og kommentarer, men til tider dreier det seg også om kildenære artikler.
I begynnelsen kom tidsskriftet ut jevnlig, men etter at 6. bind var kommet ut i 1752 gikk det 32 år før utgivelsen ble tatt opp igjen under Henrik Hielmstjernes ledelse, assistert av Bolle Willum Luxdorph. Tittelen ble da Nye Danske Magazin og utgivelsen av 1. bind strakte seg fra 1784 til 1796. I det store og hele var utgivelsen svært uregelmessig.  2. bind kom i 1806, 3. bind i 1810, 4. bind i 1823, 5. bind i 1827 og 6. bind i 1836. Etter dette oppga man det nye navnet og vendte tilbake til Danske Magazin og kalte de nye utgivelsene 3. serie. Nye Danske Magazin betegnes derfor ofte som 2. serie i dag. Med 3. serie begynte utgivelsene å bli mer regelmessige.
Kazoo

En kazoo er et lite musikkinstrument som skaper lyd ved hjelp av en vibrerende membran. Instrumentet kan lages av plast eller metall, mens selve membranen er av plast med en gummipakning. Kazooen brukes ved at spilleren nynner gjennom den største åpningen. Lyden dannes av vibrasjonene fra stemmebåndene, det er derfor ikke mulig å spille ved å kun blåse i instrumentet.
Instrumentet stammer med all sannsynlighed opprinnelig fra et afrikansk instrument, som heter en mirliton, som ble brukt i forbindelse med religiøse seremonier.
Den moderne kazoo ble oppfunnet i 1840-årene av en amerikaner, deretter ble den brukt av afroamerikanere i løpet av det 19. århundre.
Det ble tatt patent på instrumentet i 1923.
Kazoo
Problemer med å lytte til denne filen? Se Hjelp:Multimedia.
Suburb Hero

Suburb Hero er et musikkalbum utgitt av Endre Nordvik i 2018. Dette er hans debutalbum som soloartist. På platens siste spor medvirker Kurt Nilsen. Eirik Grønner var produsent.
Iren (elv)

Iren (russisk: Ире́нь) — er ei elv i Perm kraj i Russland. Den er ei venstre sideelv til Sylva. Elva er 214 kilometer lang og har et nedbørfelt på 6 110 km².
Wanyuan

Wanyuan (kinesisk: 万源市; pinyin: Wànyuán Shì) er et byfylke i byprefekturet Dazhou i provinsen Sichuan. Det har et areal på 4 065 kvadratkilometer og teller 560 000 innbyggere (2004).

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.